इज़राइल के राष्ट्रपति
१६ फ़रवरी १९४९ को हुए इज़राइल के पहले राष्ट्रपति के चुनाव में कनेसेट से चेम वीज़मन को ८३ वोट मिले और विरोधी नेता जोसेफ क्लाउसनर को १५ वोट मिले। वीज़मन इस तरह इज़राइल के पहले राष्ट्रपति बने। १९ नवम्बर १९५१ को द्वितीय कनेसेट ने निर्विरोध वीज़मन को चुना। पर ९ नवम्बर १९५२ को राष्ट्रपति के पद पर कार्यरत रहते हुए वीज़मन की लम्बी रुग्णता से मृत्यु हो गई। वीज़मन के बाद दिसम्बर १९५२ में यित्झाक बेन-झ्वी राष्ट्रपति चुने गए। वे बाद में १९५७ और १९६२ में निर्विरोध फिर से राष्ट्रपति बने। १९६३ में बेन-झ्वी की मौत के बाद झल्मान शाझर इज़राइल के तिसरे राष्ट्रपति बने और १९६८ में फिर से निर्विरोध नियुक्त हुए। १९८३ में चुने चैम हेर्झॉग १९८८ में निर्विरोध चुने गए। एझेर वाइझमन जो १९९३ में राष्ट्रपति बने, फिर से १९९८ में भी चुने गए; पर ये पहले पदग्राही राष्ट्रपति हुए जो निर्विरोध नहीं जिते।
ब्राज़ील आम चुनाव, २०१८
ब्राजील के राष्ट्रपति और उपराष्ट्रपति को दो-दौर प्रणाली का उपयोग करके निर्वाचित किया जाता है। नागरिक राष्ट्रपति पद के लिए अपनी उम्मिदवारी दे सकते हैं, और आम चुनावों में भाग ले सकते हैं, जो अक्टूबर के पहले रविवार (7 अक्टूबर 2018) को आयोजित किये जायगें। यदि सबसे अधिक मत प्राप्त उम्मीदवार, कुल मत का 50% से अधिक प्राप्त करता है, तो उसे निर्वाचित घोषित किया जायेगा। यदि कोई भी उम्मीदवार 50% मत की दहलीज पार नहीं करता, तो अक्टूबर के अन्तिम रविवार (28 अक्टूबर 2018) को दूसरे दौर का मतदान आयोजित किया जायेगा। दूसरे दौर में, पहले दौर के केवल दो सबसे अधिक मत प्राप्त उम्मीदवार ही भाग ले सकते हैं। दूसरे दौर के विजेता, ब्राजील के राष्ट्रपति और उपराष्ट्रपति चुने जायगें। फेडरल सीनेट के 81 सदस्यों में से दो तिहाई इस चुनाव द्वारा चुने जाएंगे, एक-तिहाई सदस्य 2014 में चुने जा चुके हैं। प्रत्येक राज्य से बहुमत प्राप्त करने वाले दो उम्मीदवार चुने जाएंगे, जिसमें प्रत्येक मतदाता को दो मत डालने में सक्षम होते और वह किन्ही दो उम्मीदवारों को अपना मत दे सकते है। चैंबर ऑफ डेप्युटी के सभी 513 सदस्य, राज्यों के आधार पर 27 बहु-सदस्यीय निर्वाचन क्षेत्रों से चुने गए उम्मीदवारों के साथ 7 से 70 सीटों के आकार में भिन्नता के साथ चुने जायगें। चैंबर चुनाव, खुले सूची आनुपातिक प्रतिनिधित्व का उपयोग करके आयोजित किया जाता है, जिसमें सरल गुणक का उपयोग करके आवंटित सीटों के साथ होता है। मतदान अनिवार्य है और अनुपस्थितियों पर जुर्माना लगाया जा सकता है।